[pic] | KOMISIJA EVROPSKIH SKUPNOSTI |

Bruselj, 16.6.2006

COM(2006) 335 konč.

SPOROČILO KOMISIJE SVETU

Odpoved Sporazuma med Evropsko skupnostjo in Združenimi državami Amerike o obdelavi in prenosu podatkov iz PNR s strani letalskih prevoznikov Uradu za carinsko in mejno zaščito pri Ministrstvu Združenih držav za domovinsko varnost

SPOROČILO KOMISIJE SVETU

Odpoved Sporazuma med Evropsko skupnostjo in Združenimi državami Amerike o obdelavi in prenosu podatkov iz PNR s strani letalskih prevoznikov Uradu za carinsko in mejno zaščito pri Ministrstvu Združenih držav za domovinsko varnost

Združene države so po terorističnih napadih 11. septembra 2001 v novembru istega leta sprejele zakonodajo, ki določa, da morajo letalski prevozniki, ki zagotavljajo povezave v ali iz Združenih držav, Uradu za carinsko in mejno zaščito Združenih držav Amerike (v nadaljnjem besedilu „CBP“) zagotoviti elektronski dostop do podatkov njihovih avtomatskih rezervacijskih sistemov in sistemov za nadzor odhodov, označenih z izrazom „Passenger Name Records“ (v nadaljnjem besedilu „podatki PNR“). Komisija je junija 2002 ob priznavanju legitimnosti zadevnih varnostnih interesov obvestila organe Združenih držav, da bi lahko bile te določbe v nasprotju z zakonodajo Skupnosti in držav članic o varstvu podatkov. Organi Združenih držav so odložili začetek veljavnosti novih določb, vendar se nazadnje niso odpovedali pravici do naložitve sankcij letalskim družbam, ki ne ravnajo v skladu z zakonodajo o elektronskem dostopu do podatkov PNR po 5. marcu 2003. Od takrat je več velikih letalskih družb v Evropski uniji organom Združenih držav omogočilo dostop do svojih podatkov PNR.

Komisija je začela s pogajanji z organi Združenih držav, na podlagi katerih je bil oblikovan dokument, ki vsebuje zaveze („undertakings“) CBP-ja z namenom, da bo Komisija na podlagi člena 25(6) Direktive 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 1995, str. 31) sprejela odločbo o ustreznosti. Komisija se je istočasno s pogajanji dogovorila o mednarodnem sporazumu z Združenimi državami, ki naj bi spremljal odločbo o ustreznosti in med drugim vseboval določbe, ki organom ZDA dovoljujejo „pridobivanje“ podatkov PNR iz rezervacijskih sistemov letalskih družb s sedežem v ES in ki letalske družbe zavezujejo, da prenesejo podatke PNZ organom ZDA v določeni obliki ter zagotavljajo podlago v mednarodnem pravu za zaveze CBP. Ta osnutek sporazuma je bil poslan Svetu v odobritev. Komisija je 1. marca 2004 Parlamentu predložila osnutek odločbe o ustreznosti v skladu s členom 25(6) Direktive skupaj z osnutkom zavez CBP-ja.

Komisija je 17. marca 2004 v skladu s prvim pododstavkom člena 300(3)ES, ki določa posvetovanje s Parlamentom, Parlamentu posredovala predlog odločbe Sveta o sklenitvi sporazuma z Združenimi državami.

Parlament je 31. marca 2004 v skladu s členom 8 Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (UL L 184, 1999, str. 23) sprejel resolucijo, v kateri je bilo navedenih več pridržkov pravne narave glede tega predloga. Parlament je zlasti menil, da je osnutek odločbe o ustreznosti presegal pooblastila Komisije iz člena 25 Direktive. Pozval je k sklenitvi ustreznega mednarodnega sporazuma ob spoštovanju temeljnih pravic, ki bi zajemal več točk, podrobno določenih v resoluciji, in pozval Komisijo, naj Parlamentu predloži nov osnutek odločbe. Pridržal si je tudi pravico, da je na Sodišču vložil zahtevo za nadzor zakonitosti načrtovanega mednarodnega sporazuma in zlasti njegove skladnosti z varstvom pravice do zasebnosti.

Svet je 28. aprila 2004 na podlagi prvega pododstavka člena 300(3) ES Parlamentu poslal dopis, s katerim ga je pozval, naj nujno izrazi svoje mnenje o predlogu odločbe v zvezi s sklenitvijo sporazuma do 5. maja 2004. Parlament je 4. maja 2004 zavrnil zahtevo Sveta z dne 28. aprila za nujno obravnavo tega predloga.

Komisija je 14. maja 2004 sprejela Odločbo o ustreznosti 2004/535/ES v skladu s členom 25(6) Direktive 95/46/ES (UL L 235, 2004, str. 11). Svet je 17. maja 2004 sprejel Sklep 2004/496/ES na podlagi člena 95 Pogodbe ES (UL L 183, 2004, str. 83), ki pooblašča Predsednika Sveta za podpis Sporazuma v imenu Skupnosti. Sporazum je bil podpisan 28. maja 2004 in je začel veljati istega dne. Evropski parlament je zahteval, da se odločba Komisije in sklep Sveta razglasita za nična. Parlament je med drugim ugovarjal, da je bila izbira pravne podlage odločbe in sklepa nepravilna.

Sodišče je 30. maja 2006 Odločbo o ustreznosti Komisije z dne 14. maja 2004 izreklo za nično. Sodišče je navedlo, da Komisija ni pristojna za sprejem Odločbe, saj prenos podatkov PNR CBP-jem pomeni postopke obdelave na področjih v zvezi z javno varnostjo in dejavnostmi države na področju kazenskega prava, kar v skladu s členom 3 Direktive 95/46/ES ne spadajo v njeno področje uporabe, in zato ne more temeljiti na členu 95 Pogodbe ES. Sodišče je razglasilo za ničnega tudi sklep Sveta, s katerim je odobril spremljevalni sporazum k Odločbi o ustreznosti, ker sta ta dva zelo tesno povezana. Zato po mnenju Sodišča Sporazum iz istega razloga ne more temeljiti na členu 95 ES.

Sodišče je v svoji sodbi posebej obravnavalo posledice ničnosti sklepa in določbe zlasti ob upoštevanju pravila mednarodnega prava, da notranje pravo ne sme biti razlog za nespoštovanje mednarodnih obveznosti. V zvezi s tem je Sodišče navedlo, da člen 7 Sporazuma določa, da lahko vsaka od pogodbenic kadar koli odpove sporazum in da odpoved začne učinkovati 90 dni od dne uradnega obvestila o odpovedi. Sodišče se je pri določanju, da Sporazum in Odločba o ustreznosti nimata nadaljnjega pravnega učinka po 30. septembru 2006, oprlo prav na to obdobje 90 dni. V zvezi s tem je Sodišče priznalo zelo tesno povezavo med Odločbo o ustreznosti, vključno z zavezami CBP, in Sporazumom.

Člen 233 Pogodbe ES določa, da institucija ali institucije, katerih akt je razglašen za ničnega, sprejmejo ukrepe, potrebne za izvršitev sodbe Sodišča.

V zvezi z zgoraj navedenim Komisija

PRIPOROČA, da Svet in Komisija sodelujeta, da se Združene države obvesti o odpovedi Sporazuma v skladu s členom 7 Sporazuma. Glede na to, da gre za ukrep v skladu z ničnostno sodbo Sodišča na podlagi s člena 233 in da Pogodba ES poleg tega ne določa posebnih pravil za odpoved mednarodnih sporazumov, se zdi, da zadošča, če obe instituciji skupaj pošljeta dopis ali ustno noto organom ZDA in jih s tem obvestita o odpovedi. Pri tem mora biti naveden 30. september 2006 kot datum, ko odpoved začne učinkovati, tako da je skladen z datumom, ki ga je navedlo Sodišče. Priložen je osnutek besedila.

ANNEX

DRAFT

The Presidency of the Council of the European Union and the European Commission present their compliments to …. and have the honour to state the following.

As you are undoubtedly aware, the Court of Justice of the European Communities in its Judgment of 30 May 2006 in cases C- 317 and C-318/04 has annulled the Council Decision of 17 May 2004 approving the Agreement between the European Community and the United States of America on the treatment and the transfer of PNR data ( complete title ), as well as the Commission Decision of 14 May 2004 (the so-called Adequacy Decision) which was closely linked to that agreement. As you will also be aware, the Court expressed itself explicitly on the continued validity under international law of the agreement, effectively prescribing to the defending institutions in these court cases that they should avail themselves of the provisions of Article 7 of the Agreement.

In the light of this judgment and the provision of the EC Treaty that enjoins the institutions whose act has been annulled to take all the necessary measures for the execution of the Court’s judgment, the Council of the European Union and the European Commission hereby, pursuant to Article 7 denounce the Agreement (full title) with September 30, 2006, as effective date.

( Diplomatic formula of politeness )

For the Council of the European Union For the European Commission

Presidency